Калин Вълов
Искам все повече да те открия…

chitanka.info

Искам все повече да те открия,

да уловя всяка мисъл, всяко твое желание.

Иска ми се в съзнанието ти да вникна,

всяко кътче наново от теб да преоткрия.

Всяка извивка от тялото ти

с моята длан да докосна.

С всяка моя прегръдка

така, както никога, да те стопля.

Искам нещо хубаво отново да се случи,

с тялото си да усетя как ме гали дъхът ти.

Иска ми се в косите ти, в тях да се скрия,

тихо да шепнеш с въздишка моето име.

Искам толкова неща, сега ги искам,

погледа ти с моя днес да срещна.

В плътта ти страстно задълго да се впия,

от устните ти жадно с моите да отпия.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.